Telemark (skijaški skokovi)
Telemark doskok, često samo i telemark (među skijašima-skakačima), jeste tehnika doskoka u skijaškim skokovima koju je prvi isprobao Torju Torjussen 1883, a koja se do danas pokazala najsigurnijom tehnikom. Kod telemarka je karakteristično da skakač pri doskoku jednu skiju drži neznatno ispred sebe, a drugu povlači neznatno nazad. Na taj način se kao tačka doskoka ne računaju vezovi skija nego sredina između pete prednje noge i prstiju stražnje. Gornji dio tijela pri tom mora biti malo pognut naprijed te se koljeno malo povije nakon doskoka.